ΓΡΑΠΤΗ ΕΡΩΤΗΣΗ E-3636/00

υποβολή: Erik Meijer (GUE/NGL) προς την Επιτροπή

(22 Νοεμβρίου 2000)

Θέμα: Καθυστέρηση, αντίδραση και αναρμοδιότητα κατά την εισαγωγή του διαδικτύου μεγάλης ταχύτητας

1. Γνωρίζει η Επιτροπή ότι η εφαρμογή νέων τεχνολογικών δυνατοτήτων για τη βελτίωση και την επιτάχυνση της χρήσης του διαδικτύου καθυστερεί λόγω της κακής ποιότητας του διαδικτύου ευρείας ζώνης που προσφέρουν οι επιχειρήσεις καλωδιακής τηλεόρασης, των προβλημάτων σχετικά με την εκχώρηση συχνοτήτων για ασύρματο τοπικό βρόχο και της αντίδρασης τηλεφωνικών επιχειρήσεων σε ό,τι αφορά την καθιέρωση της Digital Subscriber Line (DLS) Ψηφιακής Γραμμής Συνδρομητή;

2. Μπορεί η Επιτροπή να επιβεβαιώσει ότι οι αποτυχίες, οι καθυστερήσεις και τα εμπόδια που αναφέρονται στο ερώτημα1, απορρέουν από συγκρουόμενα συμφέροντα διαφόρων επιχειρήσεων οι οποίες ανήκουν σε διαφορετικούς ιδιοκτήτες και οι οποίες ναι μεν αλληλοεξαρτώνται σε ό,τι αφορά την από κοινού χρησιμοποίηση τηλεφωνικών κέντρων, αναμεταδοτών και καλωδιώσεων αλλά δεν μπορούν αν συνεργασθούν χωρίς προβλήματα επειδή η ανάπτυξη της μιας μπορεί να σηματοδοτήσει τον περιορισμό της άλλης;

3. Γνωρίζει η Επιτροπή εάν αυτά τα προβλήματα παρουσιάζονται αποκλειστικά στην Ολλανδία ή αποτελούν χαρακτηριστικό γνώρισμα και άλλων κρατών μελών της ΕΕ;

4. Ποιες δυνατότητες παρέμβασης ή διαμεσολάβησης βλέπει η Επιτροπή, σε περίπτωση που ο ελεύθερος ανταγωνισμός μεταξύ των επιχειρήσεων δεν φαίνεται να είναι σε θέση να επιλύσει αυτά τα προβλήματα;

Πηγή: Ολλανδική εφημερίδα De Volkskrant της 26ης Οκτωβρίου 2000.

Απάντηση του κ. Liikanen εξ ονόματος της Επιτροπής

(18 Ιανουαρίου 2001)

Η Επιτροπή γνωρίζει ότι η εφαρμογή νέων τεχνολογιών ώστε οι χρήστες να έχουν στη διαθεσή τους ιντερνετική πρόσβαση καιπηρεσίες καλύτερης ποιότητας και μεγαλύτερης ταχύτητας μπορεί να καθυστερήσει λόγω εμποδίων κανονιστικού χαρακτήρα. Για το λόγο αυτό η Επιτροπή έχει λάβει μέτρα για την άρση των εμποδίων που συναντούν οι επιχειρήσεις οι οποίες προχωρούν σε επενδύσεις με σκοπό την παροχή ταχύτερωνπηρεσιών Διαδικτύου. Η σημαντικότερη πρόσφατη πρωτοβουλία είναι ο κανονισμός σχετικά με την αποδεσμοποίηση του τοπικού βρόχου.

Με το νέο κανονισμό για την αποδεσμοποιημένη πρόσβαση στον τοπικό βρόχο (συμπεριλαμβανομένης της πλήρως αποδεσμοποιημένης και μεριζόμενης πρόσβασης) έχει τεθεί ως προθεσμία η 1η Ιανουαρίου 2001, επιτρέποντας ως εκ τούτου στους νεοεισερχόμενους τη χρήση του δικτύου του εγκατεστημένου φορέα εκμετάλλευσης για την ανάπτυξη τεχνολογιών ψηφιακής συνδρομητικής γραμμής (DSL). Οι κοινοποιημένοι φορείς εκμετάλλευσης οφείλουν να έχουν ετοιμάσει μια Προσφορά Αναφοράς έως την ημερομηνία της προθεσμίας ώστε να καταστήσουν διαθέσιμες τις ευκολίες. Η Επιτροπή σκοπεύει να επιβάλει τιςποχρεώσεις στον κανονισμό και παρακολουθεί ήδη με προσοχή την κατάσταση σε όλα τα κράτη μέλη. Ορισμένα κράτη μέλη, συμπεριλαμβανομένων των Κάτω Χωρών, έχουν ήδη εισαγάγει την πλήρη αποδεσμοποιημένη πρόσβαση πριν την εν λόγω ημερομηνία. Η πρόσβαση σε δυφιόρρευμα (bitstream access), (δηλ. η παροχήπηρεσιών DSL χρησιμοποιώντας τον εξοπλισμό του εγκατεστημένου φορέα εκμετάλλευσης), πρέπει ήδη να παρέχεται με ισότιμο τρόπο. Η Επιτροπή αντιλαμβάνεται ότι οι φορείς εκμετάλλευσης στις Κάτω Χώρες συζητούν μεταξύ τους τα προβλήματα που σχετίζονται με την εισαγωγή τωνπηρεσιών DSL, μέσω της πλήρους αποδεσμοποιημένης πρόσβασης στον τοπικό βρόχο, μέσω μεριζόμενης πρόσβασης ή μέσω της πρόσβασης σε δυφιόρρευμα και η κανονιστική αρχή τηλεπικοινωνιακών θεμάτων έχει εκδώσει έγγραφο διαβούλευσης για την συνεγκατάσταση.

Η πρόσφατα προταθείσα δέσμη οδηγιών που επακολούθησε την ανασκόπηση του κανονιστικού καθεστώτος αποτελεί επίσης σημαντικό βήμα για την προώθηση του ανταγωνισμού, της επιλογής και της καινοτομίας όσον αφορά την πρόσβαση στο Διαδίκτυο και τις σχετικέςπηρεσίες. Η εισαγωγή ελαφρύτερου συστήματος εγκρίσεων (προς αντικατάσταση τηςφιστάμενης οδηγίας για χορήγηση αδειών) και κανονιστικού πλαισίου το οποίο να ευνοεί τον ανταγωνισμό για όλα τα δίκτυα θα ενθαρρύνει τις επενδύσεις σε διαφορετικούς τύπους τεχνολογιών. Σε αυτό το πλαίσιο, η πρόσβαση στο Διαδίκτυο μέσω των δικτύων καλωδιακής τηλεόρασης και μέσω της ασύρματης τοπικής πρόσβασης είναι επίσης σημαντική.

Όσον αφορά τις καλωδιακές επικοινωνίες, σύμφωνα με την οδηγία 1999/64/ΕΚ της Επιτροπής της 23ης Ιουνίου 1999 για τροποποίηση της οδηγίας 90/388/ΕΟΚ προκειμένου να εξασφαλισθεί ο νομικός διαχωρισμός της παροχής δικτύων τηλεπικοινωνιών από την παροχή δικτύων καλωδιακής τηλεόρασης που ανήκουν στον ίδιο φορέα(1), τα δίκτυα τηλεπικοινωνιών και τα δίκτυα καλωδιακής τηλεόρασης που ανήκουν στον ίδιο φορέα πρέπει να είναι χωριστές νομικές οντότητες, δίνοντας με αυτόν τον τρόπο πρόσθετα κίνητρα στα δίκτυα καλωδιακής τηλεόρασης για να ανταγωνιστούν και να παράσχουνπηρεσίες Διαδικτύου. Αυτήν την περίοδο, είναιπό εξέλιξη στις Κάτω Χώρες η αναβάθμιση των δικτύων καλωδιακής τηλεόρασης, αλλά η χωρητικότητα της ιντερνετικής πρόσβασης θα εξαρτηθεί από τον αριθμό χρηστών που εξυπηρετούνται.

Όσον αφορά τη γρήγορη πρόσβαση στο Διαδίκτυο μέσω ασύρματου τοπικού βρόχου, (ή αλλιώς σταθερά ασύρματα συστήματα πρόσβασης), η Επιτροπή ενθαρρύνει τη χορήγηση αδειών πρόσβασης από τα κράτη μέλη για σταθερά ασύρματα συστήματα, αλλά δεν θέτει οποιαδήποτε προθεσμία. Η διαδικασία χορήγησης αδειών θα πρέπει να συμφωνεί με την οδηγία 97/13/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 1997 σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών(2) και με τις διατάξεις της Συνθήκης ΕΚ. Φαίνεται ότι η έναρξη της διαδικασίας χορήγησης αδειών για σταθερά ασύρματα συστήματα πρόσβασης έχει αναβληθεί από την ολλανδική κυβέρνηση προκειμένου να ληφθείπόψη μια νομική πρόκληση από δύο φορείς εκμετάλλευσης η οποία αφορά πιθανά προνομιακά δικαιώματα σε μέρος του φάσματος συχνοτήτων.

Η κατάσταση δείχνει περισσότερο ικανοποιητική όσον αφορά την ανάπτυξη ιντερνετικής χωρητικότητας κορμού στην Ευρώπη, καθώς φαίνεται να πραγματοποιούνται σοβαρές επενδύσεις στον εν λόγω τομέα. Διανοίγονται επίσης νέες δυνατότητες διασύνδεσης και ανταλλαγές ζωνικού εύρους, παρόλο που ενδεχομένως σημειωθούν καθυστερήσεις και σε αυτό το πεδίο λόγω προβλημάτων κανονιστικού χαρακτήρα. Τα ανωτέρω και άλλα συναφή ζητήματα πραγματεύεται η ανακοίνωση σχετικά με την οργάνωση και διαχείριση του Διαδικτύου(3) η οποία διατίθεται στη διεύθυνση:

http://europa.eu.int/ISPO/eif/InternetPoliciesSite/Organisation/COM(2000)202.doc

Μια επισκόπηση της κατάστασης σχετικά με τα δίκτυα τοπικής πρόσβασης σε όλη την ΕΕ μπορεί να αναζητηθεί στην έκτη έκθεση εφαρμογής, Έκτη έκθεση σχετικά με την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(4). Στην έκθεση επεξηγείται ότι κάθε κράτος μέλος παρουσιάζει μερικές ιδιαιτερότητες όσον αφορά την εκμετάλλευση των διαφορετικών νέων τεχνολογιών για την επίτευξη Διαδικτύουψηλής ταχύτητας, αλλά τα βασικά ζητήματα είναι σε γενικές γραμμές τα ίδια.

(1) ΕΕ L 175 της 10.7.1999.

(2) ΕΕ L 117 της 7.5.1997.

(3) COM(2000)202 τελικό.

(4) COM(2000)814 τελικό.